DA Den Europæiske Unions Tidende C 282/3

AFGØRELSE TRUFFET AF DIREKTØREN FOR EUROPOL

den 29. marts 2016

om gennemførelse af Styrelsesrådet for Europols afgørelse af 16. november 1999 om godkendelse af betingelser og procedurer fastsat af Europol for den skat, der til fordel for Europol er pålagt løn og honorarer, som udbetales til Europols personale

(2016/C 282/03)

DIREKTØREN FOR EUROPOL HAR

under henvisning til Rådets afgørelse om oprettelse af Den Europæiske Politienhed (»Europol«) af 6. april 2009 (1) (i det følgende benævnt »Europolafgørelsen«), særlig artikel 57, stk. 5, artikel 62 og artikel 63,

under henvisning til protokollen udarbejdet på grundlag af artikel K.3 i traktaten om Den Europæiske Union og artikel 41, stk. 3, i Europolkonventionen, om privilegier og immuniteter for Europol, medlemmer af Europols organer samt Europols vicedirektører og personale (2), særlig artikel 10,

under henvisning til Styrelsesrådet for Europols afgørelse af 16. november 1999 om godkendelse af betingelser og procedurer fastsat af Europol for den skat, der til fordel for Europol er pålagt løn og honorarer, som udbetales til Europols personale (3),

ud fra følgende betragtninger:

1. I henhold til artikel 57, stk. 5, i Europolafgørelsen finder Europols personalevedtægt (4) og andre relevante instrumenter fortsat anvendelse på medlemmer af personalet, der ikke er ansat i overensstemmelse med artikel 57, stk. 2, i Europolafgørelsen.

2. I henhold til artikel 57, stk. 5, i Europolafgørelsen finder som en fravigelse af kapitel 5 i vedtægten for Europols personale den årlige procentvise løntilpasning, der fastsættes af Rådet ifølge artikel 65 i vedtægten for tjenestemænd i Den Europæiske Union (5), anvendelse på Europols personale.

3. Artikel 57, stk. 5, i Europolafgørelsen vedrører kun lønninger til de ansatte, som omtales i kapitel 5 (artikel 43-55) i vedtægten for Europols personale, og omfatter ikke den skat, der til fordel for Europol er pålagt løn og honorarer, som udbetales til Europols personale.

4. I lyset af den ændrede fremgangsmåde, der er angivet i artikel 57, stk. 5, i Europolafgørelsen om tilpasning af vederlagene, bemyndiger artikel 3a i bilaget til Styrelsesrådets førnævnte afgørelse af 16. november 1999 direktøren for Europol til med virkning fra 1. juli 2010 og derefter en gang om året at tilpasse de beløb, der er omtalt i artikel 4 i bilaget, med samme procentsats som den, der anvendes ifølge artikel 57, stk. 5, i Europolafgørelsen.

5. Den årlige tilpasning af vederlag i medfør af artikel 57, stk. 5, i Europolafgørelsen blev gennemført af Europol med tilbagevirkende kraft pr. 1. juli 2011 (6) i overensstemmelse med de tal, der er fastsat i Europa-Parlamentets og Rådets forordning (EU) nr. 422/2014 af 16. april 2014 om tilpasning af vederlag og pensioner til tjenestemænd og øvrige ansatte ved Den Europæiske Union samt af justeringskoefficienterne for disse vederlag og pensioner (7).

6. Den årlige tilpasning af vederlag i medfør af artikel 57, stk. 5, i Europolafgørelsen blev gennemført af Europol med tilbagevirkende kraft pr. 1. juli 2012 (8) i overensstemmelse med de tal, der er fastsat i Europa-Parlamentets og Rådets forordning (EU) nr. 423/2014 af 16. april 2014 om tilpasning af vederlag og pensioner til tjenestemænd og øvrige ansatte i Den Europæiske Union samt af justeringskoefficienterne for disse vederlag og pensioner (9).

7. Den årlige tilpasning af vederlag i medfør af artikel 57, stk. 5, i Europolafgørelsen blev gennemført af Europol med tilbagevirkende kraft pr. 1. juli 2013 (10) i overensstemmelse med de tal, der er fastsat i Rådets forordning (EU) nr. 1416/2013 af 17. december 2013 om tilpasning af justeringskoefficienterne for vederlag og pensioner til tjenestemænd og øvrige ansatte i Den Europæiske Union (11).

8. Den årlige tilpasning af vederlag i medfør af artikel 57, stk. 5, i Europolafgørelsen blev gennemført af Europol med tilbagevirkende kraft pr. 1. juli 2014 i overensstemmelse med de tal, der er fastsat i den årlige ajourføring af 12. december 2014 af justeringskoefficienterne for vederlag og pensioner til Den Europæiske Unions tjenestemænd og øvrige ansatte (12).

9. Den skat, der pålægges Europolansatte, skal ændres i medfør af vedtægten for Europols personale i overensstemmelse med den tilpasning af vederlag, der anvendes i henhold til artikel 57, stk. 5, i Europolafgørelsen

TRUFFET FØLGENDE AFGØRELSE:

Artikel 1

Med virkning fra den 1. juli 2011:

— finder de værdier, som er nævnt i artikel 4 i bilaget til Styrelsesrådet for Europols afgørelse af 16. november 1999, som ajourført ved afgørelse truffet af direktøren for Europol af 18. april 2014 om gennemførelse af Styrelsesrådet for Europols afgørelse af 16. november 1999 (13), anvendelse.

Artikel 2

Med virkning fra den 1. juli 2012:

— ændres den værdi, som er nævnt i første punktum af artikel 4 i bilaget til Styrelsesrådet for Europols afgørelse af 16. november 1999, til 121,45 EUR.

— erstattes de værdier i euroenheder, som er anført i tabellen i artikel 4 i bilaget til Styrelsesrådet for Europols afgørelse af 16. november 1999, af følgende: — 8 % af beløb mellem 122,42 EUR og 2 156,39 EUR — 10 % af beløb mellem 2 156,40 EUR og 2 970,10 EUR — 12,5 % af beløb mellem 2 970,11 EUR og 3 403,88 EUR — 15 % af beløb mellem 3 403,89 EUR og 3 865,63 EUR — 17,5 % af beløb mellem 3 865,64 EUR og 4 299,45 EUR — 20 % af beløb mellem 4 299,46 EUR og 4 719,95 EUR — 22,5 % af beløb mellem 4 719,96 EUR og 5 153,75 EUR — 25 % af beløb mellem 5 153,76 EUR og 5 574,25 EUR — 27,5 % af beløb mellem 5 574,26 EUR og 6 008,04 EUR — 30 % af beløb mellem 6 008,05 EUR og 6 428,55 EUR — 32,5 % af beløb mellem 6 428,56 EUR og 6 862,35 EUR — 35 % af beløb mellem 6 862,36 EUR og 7 283,52 EUR — 40 % af beløb mellem 7 283,53 EUR og 7 717,35 EUR — 45 % af beløb over 7 717,36 EUR.

Artikel 3

Denne afgørelse offentliggøres i Den Europæiske Unions Tidende.

Artikel 4

Denne afgørelse træder i kraft dagen efter Direktørens vedtagelse.

Udfærdiget i Haag, den 29. marts 2016. Rob WAINWRIGHT Direktør for Europol

(1) EUT L 121 af 15.5.2009, s. 37.

(2) EFT C 221 af 19.7.1997, s. 2.

(3) EFT C 65 af 28.2.2001, s. 6.

(4) Rådets retsakt af 3. december 1998 om vedtagelse af vedtægten for Europols personale (EFT C 26 af 30.1.1999, s. 23).

(5) Rådets forordning (EØF, Euratom, EKSF) nr. 259/68 (EFT L 56 af 4.3.1968, s. 1).

(6) Meddelelse om tilpasning af Europolansattes vederlag og tillæg, der er omfattet af vedtægten for Europols personale, i henhold til artikel 57, stk. 5, i Rådets afgørelse, med virkning fra den 1. juli 2011, 1. juli 2012, 1. juli 2013 og 1. juli 2014 (EUT C 282 af 4.8.2016, s. 6).

(7) EUT L 129 af 30.4.2014, s. 5.

(8) Se fodnote 6.

(9) EUT L 129 af 30.4.2014, s. 12.

(10) Se fodnote 6.

(11) EUT L 353 af 28.12.2013, s. 24.

(12) EUT C 444 af 12.12.2014, s. 10.

(13) EUT C 211 af 5.7.2014, s. 13.